《冬初杂兴 其六》
宋代·孙嵩

秋晚种麰麦，覆块青茸茸。兹物乃畏湿，沟作棋道通。

江南地力瘠，百谷劳农工。粳稌蓄塍上，麰麦藏沟中。

从今防蹂啮，早晚观麦丛。须纵牛羊食，勿信东坡翁。

吾诗乃农谱，亦著江南风。

作者简介：（1238—1292）徽州休宁人，字元京。以荐入太学。宋亡，隐居海宁山中，誓不复仕，杜门吟咏，自号艮山。有《艮山集》。